Ef ekki er tekið tillit til ólíkra þátta getur útkoman gefið óraunsanna mynd af stöðu mála - landstekjur segja til að mynda ekkert um stöðu kvenna eða ástand heilbrigðismála . Slíkum stöðlum er ætlað að mæla þróun , en að baki hverjum liggur ólík skilgreining á því hvað þróun er . Land eða ríki getur haft háar þjóðartekjur , en bilið milli ríkra og fátækra getur verið breitt . Breskur hermaður heilsar börnum í höfuðborg Síerra Leóne , Freetown . Eins og fram kemur hér að ofan gera staðlar á borð við HDI og GNP ráð fyrir einsleitni og stöðugleika innan þess lands eða ríkis sem verið er að mæla og því getur fjölbreyttur og flókinn veruleiki oft orðið undir í slíkum mælingum . Í niðurstöðum skýrslunnar kemur eftirfarandi fram : Um milljarður manna lifir á minna en einum dollara á dag . Aðeins eitt barn af hverjum fimm lýkur grunnskóla . Konur sunnan Sahara eru eitthundrað sinnum líklegri til að látast í kjölfar barnsburðar en konur í Vestur-Evrópu . Í skýrslunni er bent á að þróunaraðgerðir eigi ekki einungis að stefna að auknum hagnaði , heldur verði einnig að sjá um réttláta skiptingu hans . Mörg lönd hafa næga innkomu til að binda enda á fátækt , en af pólitískum ástæðum skilar fjármagnið sér ekki til þeirra sem mest þurfa á því að halda . Að lokum Í hugtakinu þróun felst sú hugmynd að eitthvað færist af einu stigi yfir á annað og færist þá nær takmarki sem oftast er tengt framförum . Í hugum margra eru samfélög á ólíkum stað í slíkri þróun , þar sem „ hefðbundin samfélög “ eru aftar á mælistiku þróunar en iðnvædd samfélög Vesturlanda . Heimildir og myndir : Jón Ormur Halldórsson . ( 1992 ) . Þróun og þróunaraðstoð . Reykjavík : Alþjóðamálastofnun Háskóla Íslands .